31977R0209
L 028/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 209/77 НА КОМИСИЯТА
от 31 януари 1977 година
за изменение на Регламент (ЕИО) № 776/73 относно регистрацията на договори и съобщаването на данни по отношение на хмела
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1696/71 на Съвета от 26 юли 1971 г. относно общата организация на пазара на хмел (1), изменен с Акта за присъединяване (2), и по-специално член 6, параграф 5 и член 18 от него,
като има предвид, че с Регламент (ЕИО) № 776/73 на Комисията от 20 март 1973 г. относно регистрацията на договори и съобщаването на данни по отношение на хмела (3), се състави списък на данните, които държавите-членки трябва да съобщят на Комисията с оглед изготвянето на годишния доклад съгласно член 11 на Регламент (ЕИО) № 1696/71; като има предвид, че тези данни засягат по-специално доходите на производителите;
като има предвид, че, тъй като пазарните структури може да се различават в отделните региони, определени фактори, въз основа на които се прави оценката на дохода и се определя на какъв етап се прави тази оценка, трябва да бъдат уточнени, за да може да се сравнят данните на всички държави-членки;
като има предвид, че мерките, предвидени в настоящия регламент, са в съответствие със становището на Управителния комитет по хмела,
ПРИЕ НАСТОЯЩИЯ РЕГЛАМЕНТ:
Член 1
Член 4 на Регламент (ЕИО) № 776/73 се изменя, както следва:
„Всяка държава-членка съобщава на Комисията най-късно до 31 март всяка година следните данни:
1.
за всеки признат производствен регион и всеки сорт:
а)
за реколтата на текущата календарна година и всяка следваща реколта:
-
количествата хмел, за които предварително са сключени договори,
-
средните цени за 50 килограма;
б)
за всички доставки, извършени от реколтата от предходната календарна година, като се прави разлика между договорите, сключени предварително, и тези, които не са:
-
количествата на доставения хмел,
-
средни цени за 50 килограма;
в)
етапа на продажба, на който са получени средните цени;
2.
за всички доставки, извършени от реколтата на предходната календарна година:
а)
средните разходи за началната подготовка на хмела (първо сушене и първо пакетиране), извършени от производителите във фермата, за 50 килограма;
б)
средните разходи за вторичната подготовка на хмела (обработване със сяра, окончателно сушене, окончателно оформяне на бали, маркиране) за 50 килограма;
в)
средните разходи за съхранение на шишарките на хмела, извършени от името на производители от групи производители, независимо дали отговарят на условията да бъдат признати съгласно член 7, параграф 3 на Регламент (ЕИО) № 1696/71 или не, и от търговци, за 50 килограма;
г)
средните разходи за пускане на пазара, извършени от групи производители, за 50 килограма;
3.
когато подготовката на хмела се извършва като една операция, съответната държава-членка може да съобщи едно число за разходите, посочени в параграф 2, букви а) и б);
4.
за периода от 1 септември до 31 август, като се прави разлика между търговия вътре в Общността и търговия със страни, които не са членки, количествата и цените франко граница (за 100 килограма) на:
а)
внос на:
-
12.06 шишарки на хмел и лупулин,
-
13.03 А VI екстракт от хмел;
б)
износ на:
-
12.06 шишарки от хмел и лупулин,
-
13.03 А VI екстракт от хмел.“
Член 2
Към първото изречение на член 6 от Регламент (ЕИО) № 776/73 се добавя следното:
„като се прави разлика между площи, които са производствени за първа година, такива, които са за втора, и други райони:“.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 януари 1977 година.